polyglot-tagger/wikipedia-language-snippets-filtered huggingface dataset:
కుమర్‌కోన్‌ వెంబనాడ్‌ చెరువు మీద ఉండే చిన్నచిన్న ద్వీపాల సమాహారం. ఇది కుట్టనాడ్‌ ప్రాంతంలో భాగం. ఇక్కడ ఉండే పక్షి సంరక్షణ కేంద్రం, 14 ఎకరాల ప్రాంతంలో విస్తరించి ఉంటుంది. అనేక వలస పక్షులకు ఇది విడిది కేంద్రం, అదేవిధంగా పక్షి శాస్త్రవేత్తలకు ఇది స్వర్గంగా భాసిల్లుతుంది. తెల్లకొంగలు, డార్టర్లు, నారాయణ పక్షులు, బాతులు, వాటర్‌ఫోలోస్‌తోపాటు సైబీరియా నుంచి కొంగలకు ఇది విడిది. ద్వీపాల వెంబడి బోటు ట్రిప్పుకు వెళ్లడం ద్వారా కుమర్‌కోన్‌లో విడిది చేసే పక్షులను ఎంతో చక్కగా చూడవచ్చు.
కుమారకోమ్‌. కేరళలోని ప్రసిద్ధ విహార కేంద్రం. ఈ ప్రదేశంలో సింహభాగం నీటితో నిండి ఉంటుంది. ఎటుచూసినా. సరస్సులు, సెలయేళ్లతో నిండివుంటుంది. ఇక్కడి చుట్టు పక్కల గ్రామాలకు. పాలు మొదలకుకొని. కూరగాయలు, గ్యాస్‌ సిలిండర్లు, పప్పులు, నూనెలు ఇలా గృహావసరాలకు కావలసిన ఏ వస్తువైనా లాంచీల్లో రావాల్సిందే. ఇక్కడ రోడ్లకంటే. నదీ పాయలే ఎక్కువ. బైకులు, మోటార్‌సైకిళ్లకంటే. బోట్లే ఎక్కువ. చుట్టూ నీరుండడంతో. ఇక్కడి ప్రజల్లో చాలామంది చేపల వేటనే వృత్తిగా జీవనం సాగిస్తున్నారు.
సూర్యాస్తమయ దర్శించేందుకు కోకోనట్‌ లాగూన్‌ రిసార్‌‌టను మించిన అనువైన ప్రదేశం మరొకటి ఉండదంటే అతిశయోక్తి కాదు. ఈ లాగూన్‌ చుట్టుపక్కల ప్రాంతాలను పడవల్లో ప్రశాంతంగా తిరుగుతూ చూడటం మరో అనిర్వచనీయమైన అనుభూతి. ఈ రిసార్‌‌టకు సమీపంలో, కవనార్‌ నదికి దక్షిణ ప్రాంతంలో నెలవైన రక్షిత పక్షుల కేంద్రం మరో ఆకర్షణీయమైన ప్రదేశం అని చెప్పవచ్చు.
చిన్న చిన్న కాటేజీలు, కొన్ని ఏసీ సౌకర్యం ఉన్న గదులు పర్యాటకులకు అందుబాటులో ఉంటాయి. 14 హెరిటేజ్‌ మాన్షన్లు, 28 హెరిటేజ్‌ బంగ్లాలు, 8 ప్రైవేట్‌ పూల్‌ విల్లాలు పర్యాటకులకు చక్కని వసతులు అందించగలవు. హెరిటేజ్‌ మాన్షన్‌‌సలో అయితే ఒక్కో కాటేజీకి రెండు అంతస్తులు ఉండి, పై అంతస్తు నుండి వెంబనాడ్‌ సరస్సు అందాలను చూసేందుకు వీలుగా ఉంటుంది.
ఇంపీరియల్ హోటల్లో మొత్తం 235 ఏసీ అతిథి గృహాలున్నాయి. అందమైన గదులు, మినీబార్, మెత్తటి మూడు పొరల పరువులతో, అన్ని రకాల సౌకర్యాలు ఈ హోటల్ కు అదనపు ప్రత్యేకతలుగా చెప్పుకోవచ్చు. స్నానాల గదుల్లో షవర్లు, టబ్ లవంటి అన్ని సదుపాయాలుంటాయి. వార్తా పత్రికలు, వాయిస్ మేయిల్ తో కూడిన మల్టీ లైన్ ఫోన్లు, 23 అంగులాల ప్లాస్మా టీవీలు, డీవీడీ ప్లేయర్లు, వైర్, వైర్ లెస్ హైస్పీడ్ ఇంటర్నెట్ ఉన్నాయి. ఇంటర్నెట్ ఉపయోగించేవారు సర్ ఛార్జీ చెల్లించాల్సి ఉంటుంది. వంటి ఎన్నో సదుపాయాలు ఇక్కడ ఉన్నాయి.అంతేకాదు వినోదాన్ని అందించే సదుపాయాలు కూడా ఉన్నాయి. హెల్త్ క్లబ్, ఆవిరి స్నానపు గది, మసాజ్ ట్రీట్ మెంట్, ఫేసియల్, బ్యూటీ సేవలు ఉంటాయి. 5 నక్షత్రాల ఈ హోటళ్లో వ్యాపారులు ప్రత్యేక సమావేశాలు నిర్వహించుకునేందుకు ఆడియో, వీడియో పరికరాలున్నాయి. వ్యాపార సేవలు, వివాహాలకు సంబంధించిన సేవలు, పర్యాటకులకు టికెట్ల సహకారం వంటి సదుపాయాలు కల్పిస్తారు. అదనంగా కాఫీ, టీ, మంచినీళ్ల బాటిళ్లు కూడా ఉచితంగా అందజేస్తారు. అతిథుల కోరిక మేరకు హైపో అలర్జినిక్ బెడ్డింగ్, అదనపు టవల్స్, నిద్రలేపే ఫోన్ కాల్స్ సౌకర్యాలు కూడా కల్పిస్తారు.
న్యూ ఢిల్లీలోని హోటల్ ఇంపీరియల్ దేశ వారసత్వ సంపదగా గుర్తింపు పొందింది. పాటియాలా పెగ్గా సుపరిచితమైన విస్కీ పెగ్గు పేరుతో ఇక్కడ బార్‌ను ఏర్పరచారు. ఈ హోటల్ స్వతంత్ర సంగ్రామ సమయంతో పాటు అనంతరం కూడా అనేక చారిత్రక సంఘటనలకు సాక్షీభూతంగా నిలిచింది. ముఖ్యంగా భారత దేశ విభజన సమయంలో. అప్పట్లో పండిట్ జవహార్ లాల్ నెహ్రూ, మహాత్మా గాంధీ, మహ్మద్ అలీ జిన్నా ఇక్కడే సమావేశమై అనేక విషయాలు చర్చించేవారు, భారత్ నుంచి పాకిస్థాన్ ఏర్పాటు చేయాలనే ఆలోచన పురుడు పోసుకుంది ఈ చారిత్రక హోటల్లోనే కావడం విశేషం. అంతేకాదు ఈ పేరుతో అలీఘర్ లో ఓ పాఠశాల కూడా ఉంది.
ది ఇంపీరియల్ న్యూఢిల్లీ హోటల్ ను 1931లో న్యూఢిల్లీలో నిర్మించారు. భారతదేశంలోని విలాసవంతమైన హోటళ్లలో ఇదీ ఒకటి. ప్రస్తుతం సెంట్రల్ న్యూఢిల్లీలో జనపథ్ అని పిలువబడ్ క్వీన్స్ వే ప్రాంతంలోని కన్నాట్ ప్లేస్ కు అతి సమీపంలో ఉంది. న్యూఢిల్లీలోని మొదటి విలాసవంతమైన గ్రాండ్ హోటల్ ఇదే. నాటికీ, నేటికీ ఢిల్లీలో అత్యధిక ఆదాయం ఆర్జిస్తున్న హోటల్ ఇదే. గొప్ప కళాఖండంగా ఉన్న ఈ హోటల్లో ఓ మ్యూజియం, ఆర్ట్ గ్యాలరీ కూడా ఉన్నాయి. న్యూఢిల్లీలో బిజినెస్ ఫ్రెండ్లీ హోటల్ గా దీనికి పేరుంది. ఎర్రకోట, హుమాయన్స్ సమాధి వంటి చారిత్రక ప్రదేశాలు దీనికి దగ్గరలోనే ఉన్నాయి.
1996-2001 మధ్య కాలంలో శ్రీ హర్వీందర్ షేకూన్ ఈ హోటల్‌కు జనరల్ మేనేజర్, ఉపాధ్యక్షుడుగా ఉండేవారు. ఆ కాలంలో ఈ హోటల్ కు కొత్త రూపు తెచ్చారు. ఈయన పనిచేసిన కాలంలో నెదర్లాండ్ మహారాణితో పాటు హాలివుడ్ నటీనటులు, పెద్ద పెద్ద వ్యాపారవేత్తలు ఇంపీరియల్ హోటల్లో ఆతిథ్యం పొందారు. అంతేకాదు హర్వీందర్ షేకూన్ మరో ఆరు రెస్టారెంట్లను కూడా ప్రారంభించారు. "స్పైస్ రూట్", "పాటియాలా పెగ్ బార్", "1911 రెస్టారెంట్ అండ్ బార్", "డానియల్స్ టావెర్న్", "సాన్ జిమిగ్నానో" పేర్లతో ఇవి ఉన్నాయి.వీటిలో ప్రతీ ఒక్కటి వేటికవే ప్రత్యేకత కలిగి ఉంటాయి.
విక్టోరియన్, రాజరిక కాలమునాటి నిర్మాణ కౌశలం కలగలిపి నిర్మించిన ఈ హోటల్ ను 1931లో ప్రారంభమైంది. డి.జె.బ్లోమ్ ఫీల్డ్ అనే ఆర్కిటెక్చర్, ఎడ్విన్ లుటేయిన్స్ తో కలిసి ఆర్ట్ డెకో విధానంలో దీనిని డిజైన్ చేశారు. న్యూఢిల్లీలోని బ్రిటీస్ రాజుకు రాజధానిని డిజైన్ చేయడంలో కూడా ఎడ్విన్ లుటేయిన్స్పాలుపంచుకున్నారు. కలకత్తాకు బదులు న్యూఢిల్లీని రాజధానిగా ప్రకటించిన సందర్భంగా అప్పటి బ్రిటన్ రాజు గౌరవార్థం ఆర్.బి.ఎస్. నారాయణ సింగ్ కుమారుడైన ఎస్.బి.ఎస్. రంజిత్ సింగ్ ఇంపీరియల్ హోటల్ ను నిర్మించారు.
ఛాయాచిత్రకళ, ప్రతిబింబ సంవిధాన రంగంలో వర్ణ సమతౌల్యం అనునది ప్రాథమిక రంగులైన ఎరుపు, ఆకుపచ్చ, నీలంల తీవ్రతలని సంపూర్ణంగా సవరించే ప్రక్రియ. ఛాయాచిత్రంలో తటస్థ రంగుల సమతౌల్యాలు దెబ్బతినకుండా చూడటమే ఈ సవరణ యొక్క ముఖ్య ఉద్దేశం. ఒక ప్రతిబింబం లోని రంగుల మిశ్రమం యొక్క మొత్తాన్ని వర్ణ సమతౌల్యం మారుస్తుంది. పైగా, సాధారణ వర్ణ సమతౌల్య పద్ధతులు తటస్థ రంగులనే కాక, ఇతర రంగులు కూడా సరిగ్గా, కంటికి ఇంపుగా కనబడేలా చేయగలవు.
ఫిలిం లేదా ఇమేజ్ సెన్సర్లు ప్రతిబింబం యొక్క అంశాలని గ్రహించిన తర్వాత సరియైన రంగులలో కంటికి కనబడటానికి తదనుగుణంగా మార్చబడాలి. ఇలా గ్రహింపబడటం, ప్రదర్శితమవటంలో అనేక కారకాలు ఫోటో లోని రంగుల పై ప్రభావం చూపుతాయి. ఒకే ప్రతిబింబాన్ని కెమెరా గ్రహించే తీరు, మానవ నేత్రం గ్రహించే తీరు వేరు వేరుగా ఉండటం, ప్రదర్శనకు ఎంచుకొన్న మాధ్యమం యొక్క లక్షణాలు, పరిసర వాతావరణం వంటి వాటి వలన రంగులలో కొన్ని సర్ధుబాట్లు చేయవలసి వస్తుంది.
పలు ప్రతిబింబ సంవిధాన ప్రక్రియలలో వర్ణ సమతౌల్య పద్ధతులు సాధారణంగా (ఏ వర్ణ గ్రాహకానికి, ఏ పునరుత్పత్తి మాధ్యమానికి సంబంధం లేకుండా) ఎరుపు, పసుపుపచ్చ, నీలం రంగుల యొక్క పిక్సెల్ ల విలువలపై అనువర్తింపబడతాయి. ఫిలింతో తీయబడు ఫోటోలకి లైట్లపైగానీ, కెమెరా కటకంపై గానీ వర్ణ సవరిణులను ఉపయోగించటంతో వర్ణ సమతౌల్యాన్ని సాధించవచ్చును.
ఆమె మహారాష్ట్ర లోని యావత్కాల్ లో 1977 జనవరి 14 న జన్మించింది. ఆమె తండ్రి ఉద్యోగ రీత్యా ఆమె విద్యాభ్యాసం బెనారస్ హిందూ విశ్వవిద్యాలయంలోనే జరిగింది. వారణాసిలో ఉన్న విశ్వవిద్యాలయం నుండి 1997 లో బి.ఎస్.సి భౌతిక శాస్త ప్రత్యేక విషయాంశంగా పూర్తిచేశారు. 2000 లో ఎక్స్‌ప్లోరేసహ్న్ జియోఫిజిక్స్ విషయాంశంగా ఎం.ఎస్సీ పూర్తిచేశారు. ఆ తర్వాత పి.హెచ్.డి కోసం ఉస్మానియా విశ్వవిద్యాలయంలో చేరారు. అందులో భగంగా జాతీయ భూభౌతిక పరిశోధనా సంస్థలో రీసెర్చ్ ఫెలోగా అవకాశం లభించింది. 2007 లో పరిశోధనా పత్రం సమర్పించి అమెరికా వెళ్ళారు. అక్కడ టెక్సాస్ విశ్వవిద్యాలయంలో "ఎన్‌హాన్స్‌డ్ ఆయిల్ రికవరీ" అంశం మీద డాక్టరేట్ చేశారు.
పరిశోధనలో భాగంగా ఈమె గుజరాత్, రాజస్థాన్ సరిహద్దుల్లో చమురు క్షేత్రాల్లో రేయింబవళ్ళు కృషిచేశారు. మానవాళి ప్రగతి పయనానికి ఎటువంటి అవరోధాలు ఎదురుకాకుండా వుండాలంటే, కనుగొనవలసిన పరిష్కారాల కోసమే ఈమె కీలక పరిశోధనలు జరిపారు. చమురు నిల్వలు మనదేశంలో ఎంత హీనంగా ఉన్నాయో ఈమెకు తెలుసు. చమురు ఉత్పత్తి పెంపుదలకు కావలసిన శాస్త్రీయ పరమైన చర్యలు కూడా తగినంతగా లేకపోవడంతో ఈమె మరింత పట్టుదలతో, అంకిత భావంతో అకుంఠిత దీక్షతో పరిశోధనా కృషి చేశారు.
తన పరిశోధనలో భాగంగా ఈమె నార్వేయిన్ యూనివర్శిటీ ఆఫ్ సైన్స్ అండ్ టెక్నాలజీ వెళ్ళీ 4డి సీస్మిక్ ఫర్ ఎన్‌హాన్స్‌డ్ ఆయిల్ రికవరీలో ప్రత్యేక శిక్షణ పొందారు. 4డి సీస్మిక్ డాటా ఇన్‌వెర్షన్ ను పయోగించి "ఎన్‌హాన్స్‌డ్ ఆయిల్ రికవరీ" అంశం మీదనే పోష్ట్ డాక్టరేట్ వర్క్ ను టెక్సాస్ విశ్వవిద్యాలయంలో చేసి అపార అనుభవాన్ని పొందారు.
మరాఠీ మాతృభాషగా ఉన్న ఈమె పి.హెచ్.డి కోసం హైదరాబాద్ చేరుకొని అక్కడే స్థిరపడ్డారు. విద్యార్జనలో, పరిశోధనా రంగంలో అంచెలంచెలుగా ఎదిగి ఉన్నత సోపానాలనధిరోహించిన ఈమెకు సామాజిక స్పృహ, దేశావసరాల అవగాహనలున్నాయి. భూగర్భ చమురు నిక్షేపాల విషయమై మన దేశం కూడా బాగా వెనకబడి ఉన్న నేపథ్యంలో నిమిషా వేదాంతి అందుకోసం కృషిచేశారు.
ఈమె 4డి సీస్మిక్ డాటా ఇన్‌వెర్షన్, వివిధ భూగర్భ ఆయిల్ నిక్షేపాల తీరుతెన్నుల మీద ఎనిమిది సంవత్సరాల సుదీర్ఘ పరిశోధనలు చేశారు. దేశం లోని అతి పెద్ద చమురు క్షేత్రమైన గుజరాత్-రాజస్థాన్ క్షేత్రంలో చమురు ఉత్పత్తిని మరింతగా పెంచే చర్యలు బాధ్యతలలో కీలక పాత్ర పోషించారు.
చమురు నిల్వల ఉత్పత్తిని పెంచేందుకు చేపట్టవలసిన మార్పులు, ప్రయోగాలు తదితర అంశాలమీద చేసిన ప్రయోగాలకు గాను ఆమెకు "యువ శాస్త్రవేత్త" అవార్డును అందుకున్నారు.
యెర్రబాలెంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి కంభంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కంభంలోను, ఇంజనీరింగ్ కళాశాల మార్కాపురంలోనూ ఉన్నాయి. సమీప వైద్య కళాశాల నంద్యాలలోను, మేనేజిమెంటు కళాశాల, పాలీటెక్నిక్‌లు కందులాపురంలోనూ ఉన్నాయి. సమీప వృత్తి విద్యా శిక్షణ పాఠశాల కందులాపురంలోను, అనియత విద్యా కేంద్రం మార్కాపురంలోను, దివ్యాంగుల ప్రత్యేక పాఠశాల ఒంగోలు లోనూ ఉన్నాయి.
యెర్రబాలెంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
యర్రబాలెం ప్రకాశం జిల్లా కంభం మండలానికి చెందిన గ్రామం. ఇది మండల కేంద్రమైన కంభం నుండి 15 కి. మీ. దూరం లోను, సమీప పట్టణమైన మార్కాపురం నుండి 43 కి. మీ. దూరంలోనూ ఉంది.
‘మన ఊరు, శిఖరం కూలింది, వెంటాడే నీడలు’ అనే రంగస్థల నాటికలు, నీరు పల్లమెరుగు, చీమలుపెట్టిన పుట్టలు, నయనతార అనే రేడియో నాటకాలు రాశారు. వెలుగుపూలు అనే కార్యక్రమానికి 105 ఎపిసోడ్‌ల స్క్రిప్ట్ రాశారు. నాటకరంగం పై సుమారు 300 వ్యాసాలు వివిధ పత్రికలకు రాశారు. తెలుగు నాటకరంగంపైన, అటు పాశ్చాత్య నాటకరంగంపైన పరిశోధన చేసి ఆధునిక తెలుగు నాటకం అనే పుస్తకంగా 1860నుంచి 1985 వరకు వచ్చిన మార్పులు రాశారు. గ్లింప్సెస్ ఆఫ్ తెలుగు డ్రామా అనే పేరుతో ఇంగ్లీషులో తెలుగు నాటక రచయితల రచనలపైన గ్రంథం రచించారు. మూడు ప్రసిద్ధ నాటకాలు అయిన వరవిక్రయం, నిజం, గయోపాఖ్యానం పైన విమర్శనాత్మక గ్రంథాలు రాశారు.
ఆంధ్రదేశంలోని తెలంగాణా, ఆంధ్రా రాయలసీమ జిల్లాలలోనే కాక రాష్ట్రేతర పరిషత్తుల్లో కూడా నిర్వహించిన ఎన్నో నాటక పోటీలకు న్యాయనిర్ణేతగా వ్యవహరించారు. అనేక ప్రతిష్ఠాత్మక పరిషత్ నాటకాలకు 77సార్లు న్యాయనిర్ణేతగా వ్యవహరించారు. అమెరికాలోని తెలుగు సంస్థ ఆటావారు 1998లో నిర్వహించిన ప్రపంచ నాటక రచన పోటీలకుకూడా న్యాయనిర్ణేతగా వ్యవహరించారు. సుమారు మూడుసార్లు అమెరికాలో పర్యటించి అక్కడి రంగస్థల విశేషాలను గమనించారు.
1952లోనే రంగస్థలంతో అనుబంధం ఉంది. విద్యార్థిగా ఉన్నప్పుడే మమత అనే నాటిక రాసి స్కూలు వార్షికోత్సవాలలో ప్రదర్శింపచేసారు. నెల్లూరులో నిర్వహించిన రాష్టస్థ్రాయి నాటక పోటీల్లో ఏది మార్గం అనే నాటిక రాసి ప్రదర్శింపచేసి, ఉత్తమ నిర్వహణ బహుమతి పొందారు. నాటక రచన, పాత్ర పోషణ, విమర్శ, పరిశోధన వీరి ప్రత్యేకతలు.
ఉన్నత పాఠశాల చదువు గూడూరులో పూర్తిచేసి, నెల్లూరు లోని వి.ఆర్.కాలేజీలో బి.ఏ పట్టభద్రులయ్యారు. ఆంధ్రప్రదేశ్ పబ్లిక్ సర్వీస్ కమిషన్ సహాయ కార్యదర్శిగా పనిచేసి, 1995లో పదవీ విరమణ చేశారు.
పొట్టి శ్రీరాములు తెలుగు విశ్వవిద్యాలయం వారు ప్రచురించిన గ్రంథానికి సంగ్రహ సంపాదకులుగా వ్యవహరించి నాటక విజ్ఞాన సర్వస్వం అనే గ్రంథాన్నినాటి ఆంధ్రప్రదేశ్ గవర్నర్ చేతులమీదుగా ఆవిష్కరింపచేశారు.
ముంరో తల్లి అన్న్ లైడ్లా తండి రాబర్ట్ ఎరిక్ లైడ్లా నక్క, మింక్‌లను పెంచుకునే వ్యవసాయదారుడు. తరువాత ఆయన టర్కీలను వ్యవసాయం కూడా చేసాడు. ఆమె తల్లి అన్న్ లైడ్లా పాఠశాలలో ఉపాధ్యాయినిగా ఉంది. ముంరో టీనేజర్‌గా ఉన్నప్పుడే రచనావ్యాసంగం ఆరంభించింది. ఆమె రెండు సంవత్సరాల స్కాలర్ షిప్ తీసుకుంటూ విశ్వవిద్యాలయంలో జర్నలిజం అధ్యయనం చేసేసమయంలో " డైమెంషన్స్ ఆఫ్ ఎ షాడో " పుస్తకం రచించింది. ఈ సమయంలో ఆమె వెయిట్రెస్, టుబాకో పికర్, గ్రంథాలయ గుమస్తాగా పనిచేసింది. 1951లో ఆమె విశ్వవిద్యాలయ విద్యను పూర్తిచేసింది.ఆమె 1949-1951 లో ఆంగ్లం ప్రధానంగా ఉన్నత విద్యను పూర్తిచేసింది.తరువాత ఆమె జేంస్ ముంరోను వివాహం చేసుకుంది. తరువాత జేంస్‌కు డిపార్ట్ మెంటల్ స్టోర్స్‌ పని లభించిన కారణంగా దంపతులు డూండర్వే కు తరలి వెళ్ళింది. 1963లో దంపతులు విక్టోరియా కు తరలి వెళ్ళారు. అక్కడ వారు ప్రారంభించిన " ముంరో బుక్స్ " ఇప్పటికీ ఉనికిలో ఉంది.
ఆలిస్ మన్రో కెనడాలో జూలై 10 1931లో జన్మించారు. ఆమె కెనడియన్ చిన్నకథల రచయిత్రి, నోబుల్ బహుమతి గ్రహీత. ముంరో కథారచనలో విప్లబాత్మకమైన నిర్మాణశైలిని కలిగి ఉంది. కథను సమయానుకూలంగా మునుకూ వెనుకకూ నడుపుతూ వివరించడం ఆమె ప్రత్యేకత ముంరోస్ ఊహలు అధికంగా స్థానిక హురాన్ కౌంటీ నేపథ్యంలో సాగుతుంటాయి. ఆమె కథలు మనవ వైవిధ్యాన్ని అధ్యయనం చేయడానికి సహకరిస్తాయి. ఆమె రచనలు సరళంగా ఉంటాయి. సమకాలీన అద్భుతమైన కల్పితకథా సృష్టిలో ముంరో నిపుణురాలని భావిస్తున్నారు.
ముంరో రచనలు పలువురి ప్రశంసలను అందుకున్నాయి. ఆమె చేసిన సాహిత్యసేవకు ఆమె 2013 లో సాహిత్యంలో నోబెల్ బహుమతి అందుకున్నది. ఆమె జీవితసాధనగా 2009 లో " మాన్ బుకర్ ఇంటర్నేషనల్ " అవార్డ్‌ను అందుకున్నది. ఉహాత్మక రచనల కొరకు ఆమె మూడు మార్లు కెనడా ప్రభుత్వం నుండి " గవర్నల్ జనరల్ అవార్డ్ " అందుకున్నది. అంతేకాక రైటర్స్ ట్రస్ట్ ఆఫ్ కెనడా అవార్డును, 1996 లో మరియన్ అవార్డ్, 2004 లో" రన్‌వే " పుస్తకరచన కొరకు రోగార్స్ " రైటర్స్ ట్రస్ట్ ఫిక్షన్ ప్రైజ్ " అవార్డును అందుకున్నది.
ఈమె రచనలు అనేక భాషలలోనికి అనువదించబడ్డాయి. ఆకోవలో ఈమె వ్రాసిన కథ బాయ్స్ అండ్ గాళ్స్ అనే కథను తెలుగులోకి జి. లక్ష్మి గారు అనువదించారు. ఈ తెలుగు కథను సాకం నాగరాజ, వాకా ప్రసాద్ లు సంకలనం చేసి ప్రచురించిన ప్రపంచ కథా సాహిత్యం అనే పుస్తకంలో మొదటికథగా ప్రచురించారు.
ఈమె తన మొదటి కథల సంకలనాన్ని 1968 లో ప్రచురించారు. ఆ తర్వాత ఇటువంటివి సుమారు 15 వరకు ప్రచురించ బడ్డాయి. ఈమె రచనలు అట్లాంటిక్ మంత్లీ, ది పారిస్ రివ్యూ, వంటి పత్రికలలో ప్రచురితమయ్యాయి.
ఆలిన్ మన్రో ప్రపంచ స్థాయి కథా రచయిత్రి. కెనడాలో జన్మించిన ఈమె కథలలో సాధారణ కెనడా పౌరుని జీవన విధానం ప్రతిబింబిస్తుంది. ఈమె వ్రాసిన కథలే ఈమెకు నోబెల్ పురస్కారాన్ని సంపాదించి పెట్టాయి.
తాను పుట్టి పెరిగిన కెనడా లోని గ్రామీణ మహిళల జీవన విధానమే ఈమె కథలకు నేపథ్యం. మానవ సంబంధాలు, సంతోషం, కోపం, దుఃఖం, నిరాశ, మానసిక వ్యధ ఇలాంటివే ఈమె కథలలో ముఖ్య వస్తువులు.
వాస్తవం : స్త్రీ యొక్క యోనికి స్పర్శాజ్ఞానం ఉపరితలం పై అత్యధికంగా ఉంటే అంతరాలలోనికి పోయే కొద్దీ ఈ స్పర్శాజ్ఞానం తగ్గుతూ వస్తుంది. 3 వరకు స్పర్శ ఉంటుంది
యోని యొక్క అత్యంత అంతర్లీన భాగమైన గర్భాశయం వద్ద స్త్రీకి స్పర్శాజ్ఞానం అసలు ఉండదు. కావున పురుషాంగ పరిమాణానికి, సంభోగంలో స్త్రీ పొందే సుఖానికి సంబంధం లేదు.
మిథ్య : పురుషులు వీర్యాన్ని సంతానోత్పత్తికి తప్పితే మరెప్పుడూ స్ఖలించరాదు. ఒక వీర్యపు బొట్టు వంద రక్తపు బొట్లకి సమానం. వీర్యం పోయినచో, పురుషుణ్ణి నిస్సత్తువ ఆవహిస్తుంది
వాస్తవం : వీర్యస్ఖలనానికి, రక్తానికి, నిస్సత్తువకి అసలు సంబంధమే లేదు. ఆకలి వేసినపుడు చక్కని వంటలు కనబడితే నోరు ఎలా ఊరుతుందో, సంభోగాంతంలో పురుషుడి మర్మావయవాలలో అలా వీర్యం ఉత్పత్తి అవుతుంది. పైగా స్ఖలించని వీర్యం మూత్రాశయంలో చేరి అనవసరమైన ఇన్ఫెక్షన్ లకి కారకం అవుతుంది
మిథ్య : భావప్రాప్తి పొందే సమయంలో వీర్యస్ఖలనం చేయక, వాయిదాలు వేస్తూ, పలు భావప్రాప్తులు పొందిన తర్వాత వీర్యస్ఖలనం చేస్తే పారవశ్యపు పరిధి అత్యధికంగా ఉంటుంది.
వాస్తవం : ఒకే భావప్రాప్తి వలన ఎక్కువ సుఖముందా, పలు భావప్రాప్తుల వలన ఎక్కువ సుఖముందా అన్నది పూర్తిగా వ్యక్తిగతం. కడుపు నిండా భోంచేసిన తర్వాత ఇష్టమైన వంటని మరల ముందు పెడితే, దానిని ఆరగించటానికి కడుపులో చోటు ఉందా, ఆ కాస్త చోటు కూడా లేదా అన్నది ఎంత వ్యక్తిగతమో, ఇది కూడా అంతే.
వాస్తవం : ఎటువంటి చెడు ప్రభావాలు లేకుండా లైంగికానందం పొందే ఏకైక మార్గం హస్తప్రయోగం. హస్తప్రయోగం అవివాహితులు పెడదారులు పడకుండా చూస్తుంది. వివాహితుల దాంపత్య జీవితంలో ఏవయినా లోటుపాట్లు ఉన్ననూ, ఏ పరిస్థితుల వలనైనా భార్యా-భర్తలు ఒకరికొకరు దూరంగా ఉన్ననూ హస్తప్రయోగాన్ని మించిన సాధన లేదు.
వాస్తవం : సంభోగం యొక్క ప్రధాన ఉద్దేశం సంతానోత్పత్తి అయిననూ, మానసిక/శారీరక ఆనందం, తృప్తులు కూడా ముఖ్యమైనవే. తనకి ఆనందాన్నిచ్చే, తన భాగస్వామికి ఆనందాన్ని అందించేందుకు సహకరించే ఏ లైంగిక ఊహ అయిననూ ఆమోదయోగ్యమే. ఈ ఊహలని ఒకరితో ఒకరు పంచుకోవాలా లేదా అన్నది మాత్రం పూర్తిగా వ్యక్తిగతం. ఇరువురూ ఆనందించగలిగినచో పంచుకొన్ననూ తప్పులేదు.
శారీరక/మానసిక ఆరోగ్యమే లైంగికారోగ్యానికి కూడా తోడ్పడుతుంది. కాబట్టి శరీరాన్ని ఆకృతిలో ఉంచుకొనుటకు తగు వ్యాయామం చేయాలి. భాగస్వాములు ఇరువురూ కలసి వ్యాయామం చేయటం వారి మధ్య అన్యోన్యతని పెంచుతుంది.
ముద్దులు మరియు నజ్లింగ్ మీ భాగస్వామిని ఖచ్చితంగా సంతృప్తి పరచగల ఫోర్‌ప్లేలో ముఖ్యమైన భాగాలు, కాబట్టి దాని కోసం సమయాన్ని వెచ్చించండి.
పలు సాంప్రాదాయాలలో లైంగిక జ్ఞానం నిషిద్ధం అనే భావన నెలకొని ఉండటం మూలాన కౌమారదశలో ఉన్న బాలబాలికలకు లైంగిక విద్యను నేర్పేవారు కారు. ఈ అంశం పై సలహాలు/సూచనలు, సమాచారం తల్లిదండ్రులు వారి సంతానానికి ఇవ్వటం వారి వారి విచక్షణకు వదిలి వేయబడింది. దీనితో తల్లిదండ్రులు వారి సంతానానికి వివాహం అయ్యేవరకూ ఈ ప్రస్తావన తీసుకువచ్చేవారు కారు. దీనితో యుక్తవయసులో పలు లైంగిక సందేహాలు గల యువత స్నేహితులు, మాధ్యమాలు వంటి అనధికారిక మూలాలపై ఆధారపడేవారు. ఈ మూలాల నుండి వచ్చే సమాచారం కావలసినంత మేరకు ఉండకపోవటం లేదా నమ్మదగినది అవ్వకపోవటం వంటివి ఉండేవి.
లైంగిక విద్య అనగా మానవ లైంగికత , లైంగిక పునరుత్పత్తి, సంభోగము, పునరుత్పత్తి ఆరోగ్యం, భావోద్రేక సంబంధాలు, పునరుత్పత్తి హక్కులు, విధులు, లైంగిక సన్యాసం, కుటుంబ నియంత్రణల గురించి తెలిపే విధివిధానాలు. తద్వారా లైంగిక వ్యాధులు రాకుండా ఎలా జాగ్రత్తవహించాలో కూడా అర్ధం చేసుకోవడానికి వీలుకలుగుతుంది.
స్త్రీవాదం వలన పెరిగిన అవగాహన. లైంగిక పునరుత్పత్తి, పునరుత్పత్తి ఆరోగ్యం, పునరుత్పత్తి హక్కుల గురించిన జ్ఞానం విస్తరించటం
1948లో నోబెల్‌ శాంతి బహుమతి కోసం మహాత్మా గాంధీని ఎంపిక చేశారు. అయితే ఆయన ఆ సంవత్సరం జనవరి 30వ తేదీన తుపాకీ గుండ్లకు బలి అయినారు. అప్పట్లో ఉన్న నియమం ప్రకారం కొన్ని ప్రత్యేక పరిస్థితులలోనే మరణించిన వ్యక్తులకు నోబెల్‌ బహుమతులు ప్రకటించాలనేది నిబంధన. గాంధీ ఒక సంస్థకు ప్రతినిధి కాదు. మరణ విల్లును ఆయన వ్రాయలేదు. బహుమతి ఎవరికి అందజేయాలో నోబెల్‌ సంస్థకు తెలియకపోవడంతో ప్రతిపాదన విరమించుకోబడింది. ఒక అర్హులు ఎవ్వరూ లేకపోవడంతో ఆ సంవత్సరం నోబెల్‌ శాంతి బహుమతి ఎవ్వరికీ ఇవ్వలేదు.
డైనమైట్ ఆవిష్కర్త ఆల్ఫ్రెడ్ నోబెల్ జ్ఞాపకార్థం ఇచ్చే ఆరు అవార్డులలో ఒకటి నోబెల్ శాంతి బహుమతి. ప్రతి సంవత్సరం శాంతి, సాహిత్యం, భౌతికశాస్త్రం, రసాయన శాస్త్రం, ఆర్థికశాస్త్రం, ఔషధరంగం అనే ఆరు రంగాలలో ఎవరైతే వారి చర్యల ద్వారా మానవజాతికి ఉత్తమ ప్రయోజనాన్ని కలిగిస్తారో వారికి ఈ సంస్థ అవార్డులను ప్రదానం చేస్తుంది. ఇతర నోబెల్ బహుమతులు స్వీడన్ లో ఇవ్వబడుతుండగా, నోబెల్ శాంతి బహుమతి నార్వేలో ఇవ్వబడుతుంది. ఎందుకంటే ఈ బహుమతులు ప్రారంభించినప్పుడు నార్వే, స్వీడన్ ఒక దేశంగా ఉన్నాయి.
దీని విజేతల జాబితాలో మార్టిన్ లూథర్ కింగ్, జూనియర్, ఎలిహు రూట్, థియోడర్ రూజ్వెల్ట్, ఉడ్రో విల్సన్, హెన్రి లా ఫోంటైన్, మిఖాయిల్ గోర్బచేవ్, ఆంగ్ సాన్ సు కయి, నెల్సన్ మండేలా, కోఫీ అన్నన్, జిమ్మీ కార్టర్, వంగారి మాతై, బరాక్ ఒబామా, లియు క్సియాబో సహా పలువురు ఉన్నారు. ఈ బహుమతి అవార్డు విషయంలో తరచుగా వివాదం జరుగుతుంటుంది.
2013 లో రసాయన ఆయుధాల నిషేధం కొరకు పనిచేస్తున్న సంస్థ విజేతగా నిలిచింది. 2014 లో భారతదేశానికి చెందిన కైలాస్ సత్యార్థి, పాకిస్తాన్ కు చెందిన మలాలా యూసఫ్‌జాయ్ సంయుక్తంగా ఈ నోబుల్ శాంతి బహుమతిని గెలుపొందారు.
ఈకుతుబనమల కేంద్రుడు సాధారణముగా నిభరామని చెప్పబడెడి యిబ్రహీము కుమారు డయినమహమ్మదు కుతుబ్‌షా. ఇతడు క్రీస్తుశకము 1581 వ సంవత్సరము మొదలుకొని 1611 వ సంవత్సరమువఱకును గోలకొండలో రాజ్యము చేసినందున, కవియు నప్పుడే యుండి పదునాఱవ శతాబ్దాంతముననో పదునేడవశతాబ్దాదియందో యీపుస్తకమును జేసియుండును. శంకరకవివిరచితమైన హరిశ్చంద్రోపాఖ్యానము మృదుమధురపాకము గలదయి రసవంత మయి సహృదయహ్లాదకరముగా నుండును. ఇందలి పద్యముల నొక్కొక్కయాశ్వాసమునుండి యొక్కొక్కదాని నిందుదాహరించెదను.
శంకరకవి హరిశ్చంద్రోపాఖ్యానమును పద్యకావ్యమునుగా రచించెను. ఈకావ్యమును నెల్లూరికావ్య మనియు, కవిని నెల్లూరి శంకరకవి యనియు, బ్రౌన్ దొరగారు వ్రాసిరికాని యావ్రాత నిరాధారమైనది. కవి గోదావరి మండలములోని వాడు; కృతి నాయకుడైన యీడూరి యెల్లనయు గోదావరీమండలములోనివా డయి యీడూరి కరణమును కార్కొలనువాసస్థుడు నయియుండెను. ఈయంశములను కవి తనపుస్తకమునం దిట్లు చెప్పినాడు.-
ఈడూరి కరణమునకు గృతి యిచ్చినకవియు తద్గ్రామపరిసరమున నివసించువాడే యై యుండవలెనుగాని యెక్కడనుండియో నెల్లూరినుండి వెదకుకొనుచు వచ్చినవాడయి యుండడు. కవి తన గ్రంథములోనే తానాయెల్లనార్యునికి బంధుడును విధేయుడు నయినట్లును తన్నతడింటికి బిలిపించి హరిశ్చంద్ర చరిత్రమును దన కంకితము చేయుమని కోరినట్లును చెప్పిన పద్యములలో నొకటి ఈ క్రింద ఈయబడినది.
ఒక్క కృతిపతిమాత్రమేకాక కృతిపతియొక్క తాతముత్తాతలును గోదావరిమండలములోనే పుట్టి పెరిగి యక్కడనే సంబంధబాంథవ్యములను జేసికొనుచుండిరి. కవి కృతిపతియొక్క ముత్తాతను వర్ణించుచు నతడు గోదావరి మండలములోని యుండి గ్రామములో సంబంధము చేసికొన్నట్లీ క్రింది పద్యమున జెప్పినాడు-
కృతిపతియు గృతికర్తయు నిరువురును గూడ నాఱువేలనియోగులు. వారిరువురును కుతుబ్‌షా గోలకొండ నవాబుగా నున్నకాల ములో నున్నట్లు కవికృతినాయకుని గూర్చి పంచమాశ్వాసాంతమున సంబోధించిన యీ పద్యమువలన దెలియవచ్చుచున్నది.
తాళ్ళపాక చిన్నన్నగా పేరొందిన తాళ్ళపాక చిన తిరు వేంగళనాథుడు, తాళ్ళపాక అన్నమయ్య మనుమడు. అతను నందవరీకబ్రాహ్మణుడు; ఆశ్వలాయనసూత్రుడు; భరద్వాజగోత్రుడు. ఈ కవి పరమయోగివిలాస మనుపేర నాళ్వారుల చరిత్రమును ద్విపదకావ్యముగా నెనిమిదాశ్వాసములగ్రంథమును రచించెను. ఈ గ్రంథరచన బట్టియే యితడు విష్ణుభక్తుడని స్పష్టమగుచున్నది. ఇతడు తాళ్ళపాక అన్నమయ్య యొక్క మనుమడు. తిరుమలార్యుని కుమారుడు అయినట్టు గ్రంథారంభము లోని యీక్రిందివాక్యములవలన దెలియవచ్చుచున్నది.
ఈకవికి మకరకుండలములువేసిన వేంకటాద్రిసుచరిత్రము కృతినందిన తిరుమలదేవరాయని తమ్ముడని తోచుచున్నది. అట్లే యైన పక్షమున కవి 1570 వ సంవత్సరప్రాంతములయం దుండెను. అట్లు గాక యతడు తిరుమలదేవరాయని కొడుకైన వేంకటాద్రి యైనపక్షమున, అతడు 1585 వ సంవత్సరము మొదలుకొని 1614 వ సంవత్సరమువఱకును రాజ్యముచేసినందున కవియు నాకాలమువాడే యయి యుండవలెను. కవియొక్క కవిత్వరీతి తెలియుటకయి ద్వితీయాశ్వాసమునుండి కొంచెముభాగ ముదాహరించ బడింది.
ఈకవితాత యైనయన్న యార్యుడు కృష్ణదేవరాయనికాలములో నుండి కొన్నియగ్రహారముల నందెను. కవి తనకు వేంకటాద్రిరాయలు కుండలములు వేసినట్లు తనగ్రంథములోని యెనిమిదవయాశ్వాసాంతము నందీవాక్యములచే జెప్పుకొన్నాడు.
భౌతిక శాస్త్రంలో కోణీయ ద్రవ్యవేగం, ద్రవ్యవేగం యొక్క కదలిక లేదా భ్రమణ ద్రవ్యవేగం అనునది భ్రమణంలో ఉన్న వస్తువు యొక్క ద్రవ్యరాశి, ఆకారం, వేగం లపై ఆధారపడే కొలత. ఇది సదిశరాశి. ఇది వస్తువు యొక్క నిర్ధిష్ట అక్షంలో భ్రమణ జడత్వం, భ్రమణ వేగం యొక్క లబ్ధం. ఒక వ్యవస్థ లోని కణాల కోణీయ ద్రవ్యవేగం దానిలోని విడి విడి కణాల కోణీయ ద్రవ్యవేగముల మొత్తమునకు సమానము. ఒక దృఢ వస్తువు సౌష్ఠవాక్షం చుట్టూ భ్రమణం చేయునపుడు దాని కోణీయ ద్రవ్యవేగం ఆ వస్తువుయొక్క గమన జడత్వం, , , దాని కోణీయ వేగం, ల లబ్ధానికి సమానము.
ఒక వస్తువు యొక్క దాని భ్రమణాక్షం నుండి గల దూరంకన్నా పోల్చదగినంత చిన్నదిగా ఉండే సందర్భంలో, అనగా పొడవైన దారానికి కట్టిన రబ్బరు బంతి తిరుగుట లేదా సూర్యుని చుట్టూ దీర్ఘకక్ష్యా మార్గంలో పరిభ్రమించే గ్రహం, వీటిలో కోణీయ ద్రవ్యవేగం సుమారు దాని కోణీయ ద్రవ్యవేగం , భ్రమణాక్షం నుండి దాని స్థానం ల యొక్క యొక్క క్రాస్ లబ్ధానికి సమానంగా ఉంటుంది. అందువలన ఒక కణానికి దాని మూలబిందువు నుండి గల కోణీయ ద్రవ్యవేగం , ఈ క్రింది సూత్రంతో తెలుసుకోవచ్చు.
భాహ్య టార్క్ లేని సందర్భంలో ఒక వ్యవస్థ యొక్క కోణీయ ద్రవ్యవేగం నిత్యత్వంగా ఉంటుంది. కోణీయ ద్రవ్యవేగ నిత్యత్వం అనేక వైవిధ్య విషయాలను వివరించడానికి ఉపయోగపడుతుంది. కోణీయ ద్రవ్యవేగనిత్యత్వ నియమం భౌతిక, ఇంజనీరింగ్ శాస్త్రాలలో అనేక అనువర్తనాలున్నాయి.
పదార్థాలలో కరగవు. కాబట్టి హైడ్రోఫిలిక్, హైడ్రోఫోభిక్ పదార్థాలను పోలార్, నాన్ పోలార్ పదార్థాలు అని కూడా అనుదురు. అయినప్పటికీ కొన్ని హైడ్రోఫిలిక్ పదార్థాలు నీటిలో కరగవు. ఈ మిశ్రమాలను “ కొల్లాయిడ్ “ అంటారు. సబ్బులకు మాత్రం ఒక వైపు హైడ్రోఫిలిక్ తల మరియొక వైపు హైడ్రోఫోభిక్ తోక ఉండి నీరు, నూనె రెండీటిలో కలుస్తుంది.
“ఒకవేళ ప్రతి 5 కర్బన అణువులకు ఒకటి కన్నా ఎక్కువ న్యుట్రల్ హైడ్రోఫైల్ ఉన్నా లేకపోతే ప్రతి 7 అణువులకు ఒకటి కన్నా ఎక్కువ ఛార్జ్ కల హైడ్రోఫైల్ ఉన్నా” ఒక శాతం బరువు కన్నా ఎక్కువ కరుగుతుంది.
హైడ్రోఫోభిక్ అణువులను హోస్ట్లు బంధించదం ద్వారా ఫార్మాస్యూటికల్ సొల్యుశన్స్ తయారుచేయడానికి ఉపయొగిస్తారు. కాబట్టి ఇవి శరీరాల్లోకి చొచ్చుకుపోతాయి, అలా కొన్ని రకాల కెమికల్స్ విడుదల కావడానికి ఉపయొగపడుతుంది. ఉదా: జోసఫ్ పిత స్టడీలో టెస్టొస్టిరోన్ని తో కలపడము ద్వారా 95% టెస్టొస్టిరాన్ పీల్చుకుంటుంది. లేకపోతే 40% మాత్రమే పీల్చుకొనబడుతుంది.
ఆల్కహాల్స్ లో గ్రూపులు ఉండుట వలన పోలార్ అవుతుంది కానీ కర్బన వరుస వలన నాన్ పోలార్ అవుతుంది. కర్బన వరుస పెరిగే కొద్ది నాన్ పోలార్ స్వభావం తగ్గిపోతుంది. మితనాల్, ప్రొపనాల్ లు నీటిలో కరుగుతాయి కానీ బ్యుటనాల్ కరగదు.
హైడ్రోఫైల్ అనగా గ్రీకు భాషలో నీటిని ప్రేమించునది అని అర్థం. అంటే ఏదైనా అణువు లేక అణుసమూహం నీటికి ఆకర్షించబడి దానిలో కరిగినచో దానిని హైడ్రోఫైల్ అంటారు.
మకర సంక్రాంతి -సూర్యుడు మకర రాశిలో ప్రవేశించే రోజును మకర సంక్రాంతి అంటారు. ఇది ఆరు నెలన ఉత్తరాయణ పుణ్యకాలం ప్రారంభ దినం. సాంప్రదాయకంగా భారతదేశ కాలెండరు ప్రకారం ప్రతి సంవత్సరం సుమారు జనవరి 14 లేదా జనవరి 15 వ తేదీలలో వస్తుంది.
మహా వైషువ సంక్రాంతి -ఇవి రెండు ఋతువుల మధ్య వచ్చే సంధి కాలం. మొదటిది శీతాకాలం, వేసవి కాలం మధ్య వచ్చే సంధి కాల ప్రారంభం - మేష సంక్రాంతి , వేసవి కాలం, వర్షాకాలముల మధ్య వచ్చే సంధి కాలం - తుల సంక్రాంతి . సంవత్సరం మొత్తంలో ఈ రెండు రోజులు కచ్చితంగా పగలు రేయి సమానంగా ఉంటాయి.
అంటే సూర్యోదయం, సూర్యాస్తమయాలు దాదాపు ఒకే సమయమున సంభవిస్తాయన్నమాట. ఈ సంక్రాంతి ఒరియా నూతన సంవత్సరం గానూ, బెంగాలీ కాలెండరులో ఆఖరి దినంగానూ నిర్వహిస్తారు. భారతదేశం లోని అనేక ప్రాంతాలలో ఈ రోజును వైశాఖిగా వ్యవహరిస్తారు.
ధను సంక్రాంతి- చంద్రమాన కాలెండరులో పుష్యమాస మొదటి రోజు దక్షిణాన భూటాన్, నేపాల్ లలో దీనిని వైల్డ్ దుంపలు తినే పండగగా జరుపుతారు.
కర్కాటక సంక్రాంతి : జూలై 16, న సూర్యుడు కర్కాటక రాశిలో ప్రవేశిస్తుంది. ఈ దినాన్ని కర్కాటక సంక్రాతిగా వ్యవహరిస్తారు. ఈ దినం ఉత్తరాయణ పుణ్యకాలానికి ఆఖరి దినంగా హిందూ కాలెండరులో వ్యవహరిస్తారు. ఈ రోజు దక్షిణాయణ పుణ్యకాలానికి మొదటి రోజు.